sukhrobnurali/uzbek-legal-corpus huggingface dataset:
2019/2020 oʻquv yilida Oʻzbekiston Respublikasi Bank-moliya akademiyasi magistraturasiga qabul toʻgʻrisida
(resolution, 2024-05-07)

Oʻzbekiston Respublikasining moliya, bank va soliq tizimlari hamda iqtisodiyotning real sektori ayrim tarmoqlari va korxonalarida investitsiya faoliyati uchun yuqori malakali magistrlar tayyorlash maqsadida Vazirlar Mahkamasi qaror qiladi: 1. Quyidagilar: Oʻzbekiston Respublikasi Bank-moliya akademiyasi magistraturasi boʻyicha 2019/2020 oʻquv yiliga qabul kvotalari 1-ilovaga muvofiq; “Investitsiyalarni boshqarish (real sektor)” magistratura mutaxassisligi boʻyicha maqsadli qabul kvotalarining iqtisodiyot real sektori boʻyicha taqsimlanishi 2-ilovaga muvofiq tasdiqlansin. 2. Oʻzbekiston Respublikasi Bank-moliya akademiyasi magistraturasi qabul komissiyasiga oʻqishga kirish jarayonida magistratura mutaxassisliklari boʻyicha abituriyentlar toʻplagan ballarning reyting baholanishini hisobga olgan holda ushbu Akademiyaning qabul koʻrsatkichlariga belgilangan umumiy kvotalar doirasida oʻzgartirishlar kiritish huquqi berilsin. 3. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari — moliya vaziri J.A. Qoʻchqorov zimmasiga yuklansin. T/r. Shifr Mutaxassislik nomi Jami shu jumladan grant kontrakt 1. 5A233703 Iqtisodiyotni monetar tartibga solish 10 7 3 2. 5A233704 Tijorat banklarini boshqarish 35 10 25 3. 5A233705 Bank hisobi, auditi va nazorati 12 5 7 4. 5A230603 Investitsiyalarni boshqarish (bank sektori) 26 6 20 5. 5A230603 Investitsiyalarni boshqarish (real sektor) 14 4 10 6. 5A230601 Davlat moliyasini boshqarish 33 18 15 7. 5A233701 Davlat moliyaviy nazorati va auditi 10 3 7 8. 5A233706 Sugʻurta kompaniyalarini boshqarish 10 - 10 9. 5A233707 Pensiya fondlarini boshqarish 15 10 5 10. 5A233702 Korporativ moliyani boshqarish 10 2 8 11. 5A230801 Soliqlar va soliqqa tortish 25 10* 15 Jami: 200 75 125 T/r. Vazirlik, idora va korxonalarning nomi Jami shu jumladan: grant kontrakt 1. Oʻzbekiston Respublikasi Investitsiyalar va tashqi savdo vazirligi 1 1 - 2. Oʻzbekiston Respublikasi Suv xoʻjaligi vazirligi 2 1 1 3. Oʻzbekiston Respublikasi Innovatsion rivojlanish vazirligi 1 1 - 4. Oʻzbekiston Respublikasi Oʻrmon xoʻjaligi davlat qoʻmitasi 1 1 5. “Oʻzagroservis” AJ 1 - 1 6. “Oʻzbekiston temir yoʻllari” AJ 3 - 3 7. “Oʻzbekneftgaz” AJ 1 - 1 8. “Oʻzdonmahsulot” AK 1 - 1 9. “Navoiy KMK” DK 2 - 2 10. “Qishloq qurilish bank” ATB 1 - 1 Jami: 14 4 10
“2019-yil uchun davlat statistika hisoboti shakllarini tasdiqlash toʻgʻrisida”gi qarorning 102-ilovasiga oʻzgartirish kiritish haqida
(resolution, 2020-01-01)

Oʻzbekiston Respublikasining “Davlat statistikasi toʻgʻrisida”gi Qonuni va Oʻzbekiston Respublikasi Prezidentining 2019-yil 13-maydagi PF-5715-son “Ipoteka krediti bozorini rivojlantirish va kengaytirishga oid qoʻshimcha chora-tadbirlar toʻgʻrisida”gi Farmoniga muvofiq Davlat statistika qoʻmitasi qaror qiladi: 1. Oʻzbekiston Respublikasi Davlat statistika qoʻmitasining 2018-yil 8-oktabrdagi 6-mb-son qarori (roʻyxat raqami 3083, 2018-yil 31-oktabr) (Qonun hujjatlari maʼlumotlari milliy bazasi, 01.11.2018-y., 10/18/3083/2143-son) bilan tasdiqlangan 2019-yil uchun davlat statistika hisoboti shakllarining 102-ilovasi ilovaga muvofiq tahrirda bayon etilsin. 2. Mazkur qaror rasmiy eʼlon qilingan kundan eʼtiboran kuchga kiradi. 2019-yil uchun davlat statistika hisoboti shakllarining 102-ilovasi.
“Avtotransport vositalarini tasarruf etish va ularni boshqarish huquqini beruvchi ishonchnomalarni rasmiylashtirish boʻyicha” koʻrsatmani oʻz kuchini yoʻqotgan deb topish haqida
(resolution, 2019-08-13)

Oʻzbekiston Respublikasi Prezidentining 2019-yil 27-fevraldagi F-5445-son “2019-yilda vazirliklar, davlat qoʻmitalari va boshqa davlat boshqaruvi organlari faoliyati samaradorligini hamda maqsadli vazifalarga erishishlarini baholashning asosiy mezonlari toʻgʻrisida”gi farmoyishi hamda Oʻzbekiston Respublikasi Vazirlar Mahkamasining 2017-yil 31-avgustdagi 683-son “Avtomototransport vositalarini davlat roʻyxatidan oʻtkazish va ularga roʻyxatdan oʻtkazish davlat raqami belgilarini berish tartibini takomillashtirish toʻgʻrisida”gi qaroriga muvofiq Oʻzbekiston Respublikasi Adliya vazirligi hamda Ichki ishlar vazirligi qaror qiladi: 1. Oʻzbekiston Respublikasi Adliya vazirligi va Ichki ishlar vazirligining 2000-yil 29-maydagi 01-526, 24/8-855-son “Avtotransport vositalarini tasarruf etish va ularni boshqarish huquqini beruvchi ishonchnomalarni rasmiylashtirish boʻyicha” koʻrsatmasi (roʻyxat raqami 929, 2000-yil 31-may) (Oʻzbekiston Respublikasi vazirliklari, davlat qoʻmitalari va idoralarining meʼyoriy hujjatlari axborotnomasi, 2000-y., 10-son) oʻz kuchini yoʻqotgan deb topilsin. 2. Mazkur qaror rasmiy eʼlon qilingan kundan eʼtiboran kuchga kiradi.
Idoraviy normativ-huquqiy hujjatni davlat reyestridan chiqarish toʻgʻrisida
(order, 2019-08-13)

Idoraviy normativ-huquqiy hujjatni davlat reyestridan chiqarish boʻyicha 2019-yil 12-avgustdagi xulosaga muvofiq hamda Oʻzbekiston Respublikasining “Normativ-huquqiy hujjatlar toʻgʻrisida”gi Qonuni, Oʻzbekiston Respublikasi Prezidentining 2018-yil 13-apreldagi PQ-3666-son “Oʻzbekiston Respublikasi Adliya vazirligi faoliyatini yanada takomillashtirishga doir tashkiliy chora-tadbirlar toʻgʻrisida”gi qarori, Oʻzbekiston Respublikasi Vazirlar Mahkamasining 1997-yil 9-oktabrdagi 469-son “Vazirliklar, davlat qoʻmitalari va idoralar meʼyoriy hujjatlarining qonuniyligini taʼminlash chora-tadbirlari toʻgʻrisida”gi qaroriga asosan, buyuraman: 1. “Shaxpaxta” konini qoʻshimcha ochish boʻyicha 2004-yil 14-apreldagi mahsulot taqsimotiga oid bitim doirasida Oʻzbekiston Respublikasi bojxona chegarasi orqali olib oʻtiladigan tovarlarning bojxona rasmiylashtiruv qoidalarini tasdiqlash toʻgʻrisida”gi qarorni (roʻyxat raqami 1474, 2005-yil 2-may) Idoraviy normativ-huquqiy hujjatlarning davlat reyestridan chiqarish yuzasidan Oʻzbekiston Respublikasi Davlat bojxona qoʻmitasining 2019-yil 9-avgustdagi 02-05/12-06692-son xati maʼlumot uchun qabul qilinsin. 2. Quyidagilar Idoraviy normativ-huquqiy hujjatlarning davlat reyestridan chiqarilsin: Oʻzbekiston Respublikasi Davlat bojxona qoʻmitasi va Tashqi iqtisodiy aloqalar agentligining 2005-yil 7-apreldagi 01-02/20-5, NN-01/10-1213-son “Shaxpaxta” konini qoʻshimcha ochish boʻyicha 2004-yil 14-apreldagi mahsulot taqsimotiga oid bitim doirasida Oʻzbekiston Respublikasi bojxona chegarasi orqali olib oʻtiladigan tovarlarning bojxona rasmiylashtiruv qoidalarini tasdiqlash toʻgʻrisida”gi qarori (roʻyxat raqami 1474, 2005-yil 2-may); Oʻzbekiston Respublikasi Davlat bojxona qoʻmitasi va Tashqi iqtisodiy aloqalar, investitsiyalar va savdo vazirligining 2013-yil 7-avgustdagi 01-02/20-8, 11-son “Shaxpaxta” konini qoʻshimcha ochish boʻyicha 2004-yil 14-apreldagi mahsulot taqsimotiga oid bitim doirasida Oʻzbekiston Respublikasi bojxona chegarasi orqali olib oʻtiladigan tovarlarning bojxona rasmiylashtiruv qoidalariga oʻzgartirishlar kiritish haqida”gi qarori (roʻyxat raqami 1474-1, 2013-yil 20-sentabr). 3. Mazkur buyruq davlat roʻyxatidan oʻtkazilsin va bu haqda Idoraviy normativ-huquqiy hujjatlarning davlat reyestriga tegishli yozuv kiritilsin. 4. Qonun hujjatlarini tahlil qilish va turkumlash boshqarmasi ushbu idoraviy normativ-huquqiy hujjatni “Oʻzbekiston Respublikasi qonun hujjatlari toʻplami” — “Sobraniye zakonodatelstva Respubliki Uzbekistan”da hamda Oʻzbekiston Respublikasi Qonun hujjatlari maʼlumotlari milliy bazasida eʼlon qilinishini taʼminlasin. 5. Mazkur buyruq rasmiy eʼlon qilingan kundan eʼtiboran kuchga kiradi.
“Oʻzbekiston Respublikasi IIV Davlat yoʻl harakati xavfsizligi xizmati texnika nazorati boʻyicha yoʻriqnomani tasdiqlash haqida”gi buyruqning 2.2-bandiga oʻzgartirish kiritish toʻgʻrisida
(order, 2021-07-07)

Oʻzbekiston Respublikasining 2019-yil 23-maydagi OʻRQ-542-son “Oʻzbekiston Respublikasining ayrim qonun hujjatlariga jinoyat protsessi ishtirokchilarining huquqlari himoya qilinishini taʼminlash bilan bogʻliq oʻzgartish va qoʻshimchalar kiritish toʻgʻrisida”gi Qonuniga muvofiq, buyuraman: 1. Oʻzbekiston Respublikasi ichki ishlar vazirining 2003-yil 2-maydagi 137-son “Oʻzbekiston Respublikasi IIV Davlat yoʻl harakati xavfsizligi xizmati texnika nazorati boʻyicha yoʻriqnomani tasdiqlash haqida”gi buyrugʻining (roʻyxat raqami 1252, 2003-yil 30-iyun) (Oʻzbekiston Respublikasi vazirliklari, davlat qoʻmitalari va idoralarining meʼyoriy hujjatlari axborotnomasi, 2003-y., 12-son) 2.2-bandidagi “idoralari” degan soʻz “organlari” degan soʻz bilan almashtirilsin. 2. Mazkur buyruq rasmiy eʼlon qilingan kundan eʼtiboran kuchga kiradi.
“Tijorat tashkilotlari taʼsis hujjatlarining namunaviy shakllarini tasdiqlash toʻgʻrisida”gi buyruq, shuningdek unga oʻzgartirishlarni oʻz kuchini yoʻqotgan deb topish haqida
(order, 2019-08-12)

Oʻzbekiston Respublikasi Prezidentining 2019-yil 27-fevraldagi F-5445-son “2019-yilda vazirliklar, davlat qoʻmitalari va boshqa davlat boshqaruvi organlari faoliyati samaradorligini hamda maqsadli vazifalarga erishishlarini baholashning asosiy mezonlari toʻgʻrisida”gi farmoyishi hamda 2018-yil 13-apreldagi PQ-3666-son “Oʻzbekiston Respublikasi Adliya vazirligi faoliyatini yanada takomillashtirishga doir tashkiliy chora-tadbirlar toʻgʻrisida”gi qaroriga asosan buyuraman: 1. Ayrim idoraviy normativ-huquqiy hujjatlar ilovaga muvofiq oʻz kuchini yoʻqotgan deb topilsin. 2. Mazkur buyruq davlat roʻyxatidan oʻtkazilsin hamda Hukumat bayonnoma qarorlari va idoraviy normativ hujjatlarni huquqiy ekspertizadan oʻtkazish boshqarmasi Idoraviy normativ-huquqiy hujjatlarning davlat reyestriga tegishli yozuv kiritsin. 3. Qonun hujjatlarini tahlil qilish va turkumlash boshqarmasi ushbu idoraviy normativ-huquqiy hujjatni “Oʻzbekiston Respublikasi qonun hujjatlari toʻplami” — “Sobraniye zakonodatelstva Respubliki Uzbekistan”da hamda Oʻzbekiston Respublikasi Qonun hujjatlari maʼlumotlari milliy bazasida eʼlon qilinishini taʼminlasin. 4. Mazkur buyruq Oʻzbekiston Respublikasi Savdo-sanoat palatasi bilan kelishilgan. 5. Mazkur buyruq rasmiy eʼlon qilingan kundan eʼtiboran kuchga kiradi. 1. Oʻzbekiston Respublikasi adliya vazirining 2016-yil 20-dekabrdagi 294-mh-son “Tijorat tashkilotlari taʼsis hujjatlarining namunaviy shakllarini tasdiqlash toʻgʻrisida”gi buyrugʻi (roʻyxat raqami 2848, 2016-yil 20-dekabr) (Oʻzbekiston Respublikasi qonun hujjatlari toʻplami, 2016-y., 51-son, 586-modda). 2. Oʻzbekiston Respublikasi adliya vazirining 2017-yil 28-fevraldagi 38-mh-son “Tijorat tashkilotlari taʼsis hujjatlarining namunaviy shakllarining 6-ilovasiga oʻzgartirishlar kiritish toʻgʻrisida”gi buyrugʻi (roʻyxat raqami 2848-1, 2017-yil 28-fevral) (Oʻzbekiston Respublikasi qonun hujjatlari toʻplami, 2017-y., 9-son, 136-modda). 3. Oʻzbekiston Respublikasi adliya vazirining 2017-yil 16-iyundagi 136-mh-son “Tijorat tashkilotlari taʼsis hujjatlarining namunaviy shakllarining 11-ilovasiga oʻzgartirish kiritish toʻgʻrisida”gi buyrugʻi (roʻyxat raqami 2848-2, 2017-yil 16-iyun) (Oʻzbekiston Respublikasi qonun hujjatlari toʻplami, 2017-y., 24-son, 520-modda). 4. Oʻzbekiston Respublikasi adliya vazirining 2018-yil 9-apreldagi 218-mh-son “Tijorat tashkilotlari taʼsis hujjatlarining namunaviy shakllarining 6-ilovasiga oʻzgartirish kiritish toʻgʻrisida”gi buyrugʻi (roʻyxat raqami 2848-3, 2018-yil 9-aprel) (Qonun hujjatlari maʼlumotlari milliy bazasi, 10.04.2018-y., 10/18/2848-3/1052-son).
Qimmatli qogʻozlar bozorida axborot taqdim etish va eʼlon qilish qoidalariga oʻzgartirishlar kiritish toʻgʻrisida
(order, 2019-08-12)

Oʻzbekiston Respublikasining “Aksiyadorlik jamiyatlari va aksiyadorlarning huquqlarini himoya qilish toʻgʻrisida”gi Qonuni, Oʻzbekiston Respublikasi Prezidentining 2019-yil 14-yanvardagi PF-5630-son “Davlat aktivlarini boshqarish, monopoliyaga qarshi kurashishni tartibga solish tizimini va kapital bozorini tubdan takomillashtirish chora-tadbirlari toʻgʻrisida”gi Farmoni va 2019-yil 24-yanvardagi PQ-4127-son “Oʻzbekiston Respublikasi Kapital bozorini rivojlantirish agentligi faoliyatini tashkil etish toʻgʻrisida”gi va 2019-yil 5-fevraldagi PQ-4160-son “Jahon banki va Xalqaro moliya korporatsiyasining “Biznes yuritish” yillik hisobotida Oʻzbekiston Respublikasining reytingini yaxshilashga doir qoʻshimcha chora-tadbirlar toʻgʻrisida”gi qarorlariga muvofiq buyuraman: 1. Oʻzbekiston Respublikasi Davlat mulki qoʻmitasi huzuridagi Qimmatli qogʻozlar bozori faoliyatini muvofiqlashtirish va nazorat qilish markazi bosh direktorining 2012-yil 24-iyuldagi 2012-13-son buyrugʻi (roʻyxat raqami 2383, 2012-yil 31-iyul) (Oʻzbekiston Respublikasi qonun hujjatlari toʻplami, 2012-y., 31-son, 369-modda) bilan tasdiqlangan Qimmatli qogʻozlar bozorida axborot taqdim etish va eʼlon qilish qoidalariga ilovaga muvofiq oʻzgartirishlar kiritilsin. 2. Mazkur buyruq rasmiy eʼlon qilingan kundan eʼtiboran kuchga kiradi. 1. Muqaddimadagi “Vazirlar Mahkamasining 1996-yil 30-martdagi 126-son qarori bilan tasdiqlangan Oʻzbekiston Respublikasi Davlat raqobat qoʻmitasi huzuridagi Qimmatli qogʻozlar bozorini muvofiqlashtirish va rivojlantirish markazi toʻgʻrisidagi nizomga” degan soʻzlar “Oʻzbekiston Respublikasi Prezidentining 2019-yil 24-yanvardagi PQ-4127-son “Oʻzbekiston Respublikasi Kapital bozorini rivojlantirish agentligi faoliyatini tashkil etish toʻgʻrisida”gi qaroriga” degan soʻzlar bilan almashtirilsin. 2. 1-bandning oʻninchi xatboshisidagi “Davlat raqobat qoʻmitasi huzuridagi Qimmatli qogʻozlar bozorini muvofiqlashtirish va rivojlantirish markazi” degan soʻzlar “Kapital bozorini rivojlantirish agentligi” degan soʻzlar bilan almashtirilsin. 3. 18-bandning ikkinchi xatboshisidan “uning asosiy muhri (muhr mavjud boʻlgan taqdirda) va” degan soʻzlar chiqarib tashlansin.
Idoraviy normativ-huquqiy hujjatni davlat reyestridan chiqarish toʻgʻrisida
(order, 2019-08-12)

Idoraviy normativ-huquqiy hujjatni davlat reyestridan chiqarish boʻyicha 2019-yil 7-avgustdagi xulosaga muvofiq hamda Oʻzbekiston Respublikasining “Normativ-huquqiy hujjatlar toʻgʻrisida”gi Qonuni, Oʻzbekiston Respublikasi Prezidentining 2018-yil 13-apreldagi PQ-3666-son “Oʻzbekiston Respublikasi Adliya vazirligi faoliyatini yanada takomillashtirishga doir tashkiliy chora-tadbirlar toʻgʻrisida”gi qarori, Oʻzbekiston Respublikasi Vazirlar Mahkamasining 1997-yil 9-oktabrdagi 469-son “Vazirliklar, davlat qoʻmitalari va idoralar meʼyoriy hujjatlarining qonuniyligini taʼminlash chora-tadbirlari toʻgʻrisida”gi qaroriga asosan, buyuraman: 1. Oʻzbekiston Respublikasi Tashqi iqtisodiy aloqalar vazirligida Oʻzbekiston Respublikasi xoʻjalik yurituvchi subyektlari tomonidan tuziladigan barter kontraktlari (shartnoma, bitimlar)ni roʻyxatga olish tartibi toʻgʻrisidagi nizomni (roʻyxat raqami 989, 2000-yil 2-dekabr) Idoraviy normativ-huquqiy hujjatlarning davlat reyestridan chiqarish yuzasidan Oʻzbekiston Respublikasi Investitsiyalar va tashqi savdo vazirligining 2019-yil 2-avgustdagi 05-31-7404-son xati maʼlumot uchun qabul qilinsin. 2. Oʻzbekiston Respublikasi Tashqi iqtisodiy aloqalar vazirligi tomonidan 2000-yil 30-iyunda EG-01/12-3411-son, Moliya vazirligi tomonidan 2000-yil 20-iyulda 79-son va Davlat bojxona qoʻmitasi tomonidan 2000-yil 30-iyunda 02/20-34-son bilan tasdiqlangan Oʻzbekiston Respublikasi Tashqi iqtisodiy aloqalar vazirligida Oʻzbekiston Respublikasi xoʻjalik yurituvchi subyektlari tomonidan tuziladigan barter kontraktlari (shartnoma, bitimlar)ni roʻyxatga olish tartibi toʻgʻrisidagi nizom (roʻyxat raqami 989, 2000-yil 2-dekabr) hamda Oʻzbekiston Respublikasi Tashqi iqtisodiy aloqalar agentligi, Moliya vazirligi va Davlat bojxona qoʻmitasining 2004-yil 5-maydagi NN-01/10-1325, 72 va 01-02/19-26-son “Oʻzbekiston Respublikasi Tashqi iqtisodiy aloqalar vazirligida Oʻzbekiston Respublikasi xoʻjalik yurituvchi subyektlari tomonidan tuziladigan barter kontraktlari (shartnoma, bitimlar)ni roʻyxatga olish tartibi toʻgʻrisidagi nizomga oʻzgartirishlar kiritish haqida”gi qarori (roʻyxat raqami 989-1, 2004-yil 14-iyun) Idoraviy normativ-huquqiy hujjatlarning davlat reyestridan chiqarilsin. 3. Mazkur buyruq davlat roʻyxatidan oʻtkazilsin va bu haqda Idoraviy normativ-huquqiy hujjatlarning davlat reyestriga tegishli yozuv kiritilsin. 4. Qonun hujjatlarini tahlil qilish va turkumlash boshqarmasi ushbu idoraviy normativ-huquqiy hujjatni “Oʻzbekiston Respublikasi qonun hujjatlari toʻplami” — “Sobraniye zakonodatelstva Respubliki Uzbekistan”da hamda Oʻzbekiston Respublikasi Qonun hujjatlari maʼlumotlari milliy bazasida eʼlon qilinishini taʼminlasin. 5. Mazkur buyruq rasmiy eʼlon qilingan kundan eʼtiboran kuchga kiradi.
Koʻp valyutali buxgalteriya hisobi tizimida Oʻzbekiston Respublikasi banklari balansining aktiv va passivlaridagi valyuta hisobvaraqlari qoldiqlarini qayta baholash qoidalari va unga oʻzgartirishlarni oʻz kuchini yoʻqotgan deb topish toʻgʻrisida
(resolution, 2019-08-12)

Oʻzbekiston Respublikasining “Oʻzbekiston Respublikasining Markaziy banki toʻgʻrisida”gi Qonuniga muvofiq Oʻzbekiston Respublikasi Markaziy banki Boshqaruvi qaror qiladi: 1. Ayrim idoraviy normativ-huquqiy hujjatlar ilovaga muvofiq oʻz kuchini yoʻqotgan deb topilsin. 2. Mazkur qaror rasmiy eʼlon qilingan kundan eʼtiboran kuchga kiradi. 1. Oʻzbekiston Respublikasi Markaziy banki Boshqaruvi tomonidan 1997-yil 24-oktabrda 363-son bilan tasdiqlangan “Koʻp valyutali buxgalteriya hisobi tizimida Oʻzbekiston Respublikasi banklari balansining aktiv va passivlaridagi valyuta hisobvaraqlari qoldiqlarini qayta baholash qoidalari” (roʻyxat raqami 535, 1998-yil 16-noyabr). 2. Oʻzbekiston Respublikasi Markaziy banki Boshqaruvining 2017-yil 7-oktabrdagi 27/5-son “Koʻp valyutali buxgalteriya hisobi tizimida Oʻzbekiston Respublikasi banklari balansining aktiv va passivlaridagi valyuta hisobvaraqlari qoldiqlarini qayta baholash qoidalariga oʻzgartirishlar kiritish haqida”gi qarori (roʻyxat raqami 535-1, 2017-yil 26-oktabr) (Qonun hujjatlari maʼlumotlari milliy bazasi, 27.10.2017-y., 10/17/535-1/0184-son). 3. Oʻzbekiston Respublikasi Markaziy banki Boshqaruvining 2018-yil 28-iyuldagi 26/6-son “Koʻp valyutali buxgalteriya hisobi tizimida Oʻzbekiston Respublikasi banklari balansining aktiv va passivlaridagi valyuta hisobvaraqlari qoldiqlarini qayta baholash qoidalarining II boʻlimi 1-bandiga oʻzgartirish kiritish haqida”gi qarori (roʻyxat raqami 535-2, 2018-yil 5-sentabr) (Qonun hujjatlari maʼlumotlari milliy bazasi, 05.09.2018-y., 10/18/535-2/1833-son).
Oʻzbekiston Respublikasi Adliya vazirligi hayʼati aʼzolari tarkibini tasdiqlash toʻgʻrisida
(resolution, 2022-07-27)

Oʻzbekiston Respublikasi Prezidentining 2018-yil 13-apreldagi PQ-3666-son qarori bilan tasdiqlangan Oʻzbekiston Respublikasi Adliya vazirligi toʻgʻrisidagi nizomga muvofiq Vazirlar Mahkamasi qaror qiladi: 1. Oʻzbekiston Respublikasi Adliya vazirligi hayʼati aʼzolarining soni 9 (toʻqqiz) kishidan iborat boʻlishi belgilab qoʻyilsin. 2. Oʻzbekiston Respublikasi Adliya vazirligining hayʼati quyidagi tarkibda tasdiqlansin: 1. Davletov Ruslanbek Kuroltayevich — vazir 2. lavozimiga koʻra — vazirning birinchi oʻrinbosari 3. Meliyev Xudayor Xurramovich — vazir oʻrinbosari 4. Tashkulov Akbar Djurabayevich — vazir oʻrinbosari 5. Kanyazov Esemurat Sultamuratovich — vazir oʻrinbosari — Toshkent davlat yuridik universiteti rektori 6. lavozimiga koʻra — vazir oʻrinbosari — Intellektual mulk agentligi direktori 7. Turaxujayev Xalilillo Sobirjonovich — Davlat xizmatlari agentligi direktori 8. Karimov Alisher Nishanovich — Qonunchilik bosh boshqarmasi boshligʻi 9. Nazarov Oʻtkir Erkinovich — Tashkiliy-nazorat va tahlil boshqarmasi boshligʻi 3. Vazirlar Mahkamasining “Oʻzbekiston Respublikasi Adliya vazirligi hayʼati aʼzolarini tasdiqlash toʻgʻrisida” 2018-yil 4-iyundagi 421-son qarori oʻz kuchini yoʻqotgan deb hisoblansin. 4. Mazkur qarorning bajarilishini nazorat qilish Oʻzbekiston Respublikasi adliya vaziri R.Q. Davletov zimmasiga yuklansin.
Oʻzbekiston Respublikasi Hukumatining ayrim qarorlariga qoʻshimchalar kiritish toʻgʻrisida (Oʻzbekiston Respublikasi Prezidentining “Oʻzbekiston Respublikasi Investitsiya dasturini shakllantirish va amalga oshirishning sifat jihatidan yangi tizimiga oʻtish chora-tadbirlari toʻgʻrisida” 2019-yil 14-maydagi PF-5717-son Farmoni)
(decree, 2021-08-28)

Oʻzbekiston Respublikasida investitsiya faoliyatini yanada takomillashtirish va ayniqsa ijtimoiy-iqtisodiy rivojlanishida orqada qolayotgan tuman va shaharlarda, yer uchastkalari ajratish mexanizmlarini yanada soddalashtirish maqsadida Vazirlar Mahkamasi qaror qiladi: 1. Oʻzbekiston Respublikasi Hukumatining ilovaga muvofiq ayrim qarorlariga qoʻshimchalar kiritilsin. 2. Oʻzbekiston Respublikasi Iqtisodiyot va sanoat vazirligi manfaatdor vazirliklar va idoralar bilan birgalikda ijtimoiy-iqtisodiy rivojlanishda orqada qolayotgan tumanlar va shaharlarni aniqlash mezonlari va tartibi toʻgʻrisidagi nizom loyihasini bir oy muddatda ishlab chiqsin va Vazirlar Mahkamasiga kiritsin. 3. Mazkur qarorning bajarilishini nazorat qilish Oʻzbekiston Respublikasi Bosh vazirining agrar va oziq-ovqat sohalarini rivojlantirish masalalari boʻyicha maslahatchisi A.D. Vaxabov va Oʻzbekiston Respublikasi Yer resurslari, geodeziya, kartografiya va davlat kadastri davlat qoʻmitasi raisi A.X. Abdullayev zimmasiga yuklansin. 2. Vazirlar Mahkamasining 2019-yil 28-yanvardagi 63-son qarori (Oʻzbekiston Respublikasi QT, 2019-yil, 1-son, 11-modda) bilan tasdiqlangan Yer uchastkalarini davlat va jamoat ehtiyojlari uchun berish tartibi toʻgʻrisidagi nizomning 1-bandiga quyidagi mazmundagi oltinchi xatboshi qoʻshilsin: “Oʻzbekiston Respublikasi Vazirlar Mahkamasi bilan kelishgan holda Oʻzbekiston Respublikasi Iqtisodiyot va sanoat vazirligi tomonidan aniqlangan ijtimoiy-iqtisodiy rivojlanishida orqada qolayotgan tumanlar va shaharlarda”.
Idoraviy normativ-huquqiy hujjatni davlat reyestridan chiqarish toʻgʻrisida
(order, 2019-08-06)

Idoraviy normativ-huquqiy hujjatni davlat reyestridan chiqarish boʻyicha 2019-yil 5-avgustdagi xulosaga muvofiq hamda Oʻzbekiston Respublikasining “Normativ-huquqiy hujjatlar toʻgʻrisida”gi Qonuni, Oʻzbekiston Respublikasi Prezidentining 2018-yil 13-apreldagi PQ-3666-son “Oʻzbekiston Respublikasi Adliya vazirligi faoliyatini yanada takomillashtirishga doir tashkiliy chora-tadbirlar toʻgʻrisida”gi qarori, Oʻzbekiston Respublikasi Vazirlar Mahkamasining 1997-yil 9-oktabrdagi 469-son “Vazirliklar, davlat qoʻmitalari va idoralar meʼyoriy hujjatlarining qonuniyligini taʼminlash chora-tadbirlari toʻgʻrisida”gi qaroriga asosan, buyuraman: 1. “Bank kassalariga topshirilayotgan naqd pul tushumining barqaror oʻsishini va ularning uzluksiz berilishini taʼminlanishi boʻyicha mansabdor shaxslarning ragʻbatlantirilishi va ularning masʼuliyatini oshirish tartibi toʻgʻrisidagi nizomni tasdiqlash haqida”gi qarorni (roʻyxat raqami 1792, 2008-yil 16-aprel) Idoraviy normativ-huquqiy hujjatlarning davlat reyestridan chiqarish yuzasidan Oʻzbekiston Respublikasi Markaziy bankining 2019-yil 31-iyuldagi 10-25/422-son xati maʼlumot uchun qabul qilinsin. 2. Oʻzbekiston Respublikasi Markaziy banki Boshqaruvi va Davlat soliq qoʻmitasining 2008-yil 24-martdagi 296-V va 2008-21-son “Bank kassalariga topshirilayotgan naqd pul tushumining barqaror oʻsishini va ularning uzluksiz berilishini taʼminlanishi boʻyicha mansabdor shaxslarning ragʻbatlantirilishi va ularning masʼuliyatini oshirish tartibi toʻgʻrisidagi nizomni tasdiqlash haqida”gi qarori (roʻyxat raqami 1792, 2008-yil 16-aprel) Idoraviy normativ-huquqiy hujjatlarning davlat reyestridan chiqarilsin. 3. Mazkur buyruq davlat roʻyxatidan oʻtkazilsin va bu haqda Idoraviy normativ-huquqiy hujjatlarning davlat reyestriga tegishli yozuv kiritilsin. 4. Qonun hujjatlarini tahlil qilish va turkumlash boshqarmasi ushbu idoraviy normativ-huquqiy hujjatni “Oʻzbekiston Respublikasi qonun hujjatlari toʻplami” — “Sobraniye zakonodatelstva Respubliki Uzbekistan”da hamda Oʻzbekiston Respublikasi Qonun hujjatlari maʼlumotlari milliy bazasida eʼlon qilinishini taʼminlasin. 5. Mazkur buyruq rasmiy eʼlon qilingan kundan eʼtiboran kuchga kiradi.